COMUNA SÎNTANDREI

Nr.5687 din 29.06.2017 

INFORMARE privind intenţia de elaborare 

Plan Urbanistic Zonal „Introducere parțială de teren în intravilan
și lotizare pentru locuințe și funcțiuni complementare, nr. cad.1206 și 1271

localitatea Sîntandrei, județul BIhor”
Primăria Sîntandrei anunţă intenţia de elaborare a unui Plan urbanistic zonal ”Introducere parțială de teren în intravilan și lotizare pentru locuințe cu funcțiuni complementare, nr. cad.1206 și 1271, sat Sîntandrei, comuna Sîntandrei, județul Bihor” la inițiativa proprietarilor terenului: Benedek Maria cu soțul Benedek Ferenc și Criste Veronica.
Terenul luat în considerare este situat în NV-ul localității Sîntandrei și conform P.U.G 2006 (cu valabilitate prelungită) se află parțial în UTR1. Este încadrat la sud de pârâul Peța, la est de strada Mesteacănului, la nord de terenul cu nr.cad.56679 - drum public de 8m lățime și la vest de teren proprietate privată.
Accesul se face, din drumul județean DJ 797, prin dreapta stadionului spre nord, se traversează pârâul Peța, și apoi pe malul ei la stânga sau pe strada Mesteacănului.. 
Imobilul studiat este format din două parcele aflate parțial în extravilan, identificate cu nr.cad.1206, înscris în CF nr.53281 cu suprafaţa de 5800 mp și nr.cad.1271, înscris în CF nr.54460 cu suprafața de 5800 mp.
Terenul studiat fiind în extravilanul localității nu este reglementat din punct de vedere urbanistic. Pentru introducerea lui în intravilan în scopul lotizării pentru locuințe cu funcțiuni complementare, este necesară elaborarea unui plan urbanistic zonal cu respectarea prevederilor legii 350/2001 privind amenajarea teritoriului și urbanismul cu modificările și completările ulterioare. Se propune lotizarea în 18 parcele pentru locuințe. Accesul la acestea se va face din drumuri adiacente la toate cele patru laturi ale terenului lotizat.
Pe terenul propus pentru parcelare, fiind parțial în extravilanul localității și folosit ca teren arabil, nu există dotări edilitare. Pentru asigurarea cu utilități se vor putea extinde rețele de alimentare cu energie electrică, de pe strada Mesteacănului și de gaz, apă-canal de pe strada Plopului 

Etapele preconizate pentru consultarea publicului până la aprobarea P.U.Z. sunt :

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

     Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@gmail.com.

Publicul este invitat să transmită observaţii şi propuneri    privind intenţia de elaborare Plan urbanistic zonal ”Introducere parțială de teren în intravilan și lotizare pentru locuințe și funcțiuni complementare, nr.cad.1206 și nr.cad.1271, sat Sîntandrei, comuna Sîntandrei, județul Bihor”” în perioada 30.06 – 09.07.2017.

Observaţiile sunt necesare la elaborarea documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii, în perioada       10 – 12.07.2017.
                                  Primar
                      Consilier Urbanism   

                             Ioan Mărcuş                          

                       Tudora Mihuţa                  

